
LIETUVOS RESPUBLIKOS SVEIKATOS APSAUGOS MINISTERIJA


Lietuvos Respublikos Vyriausybei			2026-	Nr.	
			




Lietuvos Respublikos sveikatos apsaugos ministerija teikia Lietuvos Respublikos Vyriausybės nutarimo „Dėl Lietuvos Respublikos Vyriausybės 2005 m. birželio 23 d. nutarimo Nr. 690 „Dėl Sveikatos priežiūros ir farmacijos specialistų praktikos licencijų registro reorganizavimo ir Sveikatos priežiūros ir farmacijos specialistų praktikos licencijų registro nuostatų patvirtinimo“ pripažinimo netekusiu galios“ projektą (toliau – Nutarimo projektas). 
Nutarimo projektas parengtas siekiant įgyvendinti Lietuvos Respublikos valstybės informacinių išteklių valdymo įstatymo 27 straipsnio 1 dalies 1 punktą, kuriuo numatoma, kad informacinės sistemos nuostatus tvirtina informacinės sistemos valdytojas. Nutarimo projektu siūloma pripažinti netekusiais galios Vyriausybės patvirtintus Sveikatos priežiūros ir farmacijos specialistų praktikos licencijų registro nuostatus. 
Pažymėtina, kad vadovaujantis Lietuvos Respublikos medicinos praktikos įstatymo Nr. I-1555 4 straipsnio pakeitimo įstatymo 2 straipsnio 3 dalimi nuo 2027 m. sausio 1 d. Sveikatos priežiūros ir farmacijos specialistų praktikos licencijų registras likviduojamas, o jo duomenys perduodami į Lietuvos sveikatos priežiūros specialistų kompetencijų platformos informacinę sistemą, kurios valdytojas yra Valstybinės akreditavimo sveikatos priežiūros veiklai tarnyba prie Sveikatos apsaugos ministerijos. Lietuvos sveikatos priežiūros specialistų kompetencijų platformos informacinės sistemos nuostatai, patvirtinti Valstybinės akreditavimo sveikatos priežiūros veiklai tarnybos prie Sveikatos apsaugos ministerijos direktoriaus 2022 m. birželio 6 d. įsakymu Nr. T1-1869 „Dėl Lietuvos sveikatos priežiūros specialistų kompetencijų platformos informacinės sistemos nuostatų patvirtinimo“, bus pakeisti ir įsigalios 2027 m. sausio 1 d. 
Nutarimo projektas neprieštarauja Dvidešimtosios Lietuvos Respublikos Vyriausybės programos nuostatoms.
Priėmus Nutarimo projektą, neigiamų pasekmių nenumatoma.
Antikorupcinis vertinimas neatliekamas, nes Nutarimo projekte nenumatyta reguliuoti visuomeninių santykių, nustatytų Lietuvos Respublikos korupcijos prevencijos įstatymo 8 straipsnio 1 dalyje.
Numatomo teisinio reguliavimo poveikio vertinimas pagal Numatomo teisinio reguliavimo poveikio vertinimo metodiką, patvirtintą Lietuvos Respublikos Vyriausybės 2003 m. vasario 26 d. nutarimu Nr. 276 „Dėl Numatomo teisinio reguliavimo poveikio vertinimo metodikos patvirtinimo“, neatliekamas.
Nutarimo projekto administracinės naštos vertinimas neatliekamas. Poveikis konkurencijai nenumatomas.
Nutarimo projektu neperkeliami ir neįgyvendinami Europos Sąjungos teisės aktai. Nutarimo projektas nenotifikuotinas Europos Komisijai pagal Lietuvos Respublikos Vyriausybės 1999 m. gegužės 20 d. nutarimo Nr. 617 „Dėl Keitimosi informacija apie standartus, techninius reglamentus ir atitikties įvertinimo procedūras taisyklių patvirtinimo“ reikalavimus.
Nutarimo projektui įgyvendinti papildomų valstybės biudžeto lėšų nereikės.
Nutarimo projekte neapibrėžiamos sąvokos ir jas įvardijantys terminai, kurie turėtų būti įvertinti Lietuvos Respublikos terminų banko įstatymo ir jo įgyvendinamųjų teisės aktų nustatyta tvarka.
Nutarimo projektas (TAIS Nr. 26-7034) skelbtas Lietuvos Respublikos Seimo kanceliarijos teisės aktų informacinėje sistemoje (TAIS) derinimui nuo  2026 m. gegužės 12 d. iki 2026 m. gegužės  26 d. Buvo pateiktas derinti Lietuvos Respublikos ekonomikos ir inovacijų ministerijai, Lietuvos Respublikos teisingumo ministerijai ir Valstybės skaitmeninių sprendimų agentūrai. Šios institucijos pateiktam Nutarimo projektui pastabų ir pasiūlymų neturėjo.  Kitų pastabų nebuvo gauta. 
Nutarimo projektą rengė Valstybinės akreditavimo sveikatos priežiūros veiklai tarnybos prie Sveikatos apsaugos ministerijos (direktorius Tadas Žentelis (tel. 0 660 94682, el. p. tadas.zentelis@vaspvt.gov.lt) Teisės ir administravimo skyriaus vedėjas Darius Giruckas (tel. 0 616 91632, el. p. darius.giruckas@vaspvt.gov.lt), vyr. specialistė Lina Žongolavičiūtė (tel. 0 637 85567, el. p. lina.zongolaviciute@vaspvt.gov.lt).


PRIDEDAMA:
.	Nutarimo projektas,1 lapas. 
.	Derinimo raštai, 6 lapai. 



Laikinai einanti sveikatos apsaugos ministro pareigas 	Marija Jakubauskienė 

